બિહાર : ભાજપ દ્વારા બિહાર શરીફમાં આયોજીત એક રેલીમાં સ્ટાર પ્રચારક અજય દેવગણને જોવા માટે હજારો લોકોની ભીડ ઉમટી પડી છે. જેમ જેમ અજયની રેલીનો સમય થતો ગયો તેમ તેમ મેદાન યુદ્ધ સ્થળ બનતું ગયું. અજય દેવગણને જોવા માટે હજારો લોકો આવ્યા હતા. જેનાં કારણે ધક્કા મુક્કી થવા લાગી હતી. થોડા જ સમયમાં ભીડ બેકાબુ થવા લાગી હતી. જો કે આ બધું થયું ત્યાં સુધી અજય દેવગણ રેલીનાં સ્થળે પહોંચ્યો પણ નહોતો. પરંતુ હવામાં અજયનાં હેલિકોપ્ટરનો ગડગડાટ થવા લાગ્યો હતો.